Tolong jelaskan mengenai Perbendaharaan kata dari Tatabahasa bahasa Ido dalam bahasa melayu

Perbendaharaan kata Ido diasaskan daripada perkataan-perkataan yang bertujuan semata-mata untuk memudahkan sebanyak penutur yang mungkin. Pada permulaannnya, melebihi 5,000 kata dasar pertamanya dianalisis dan dibandingkan dengan perbendaharaan kata Inggeris, Perancis, Sepanyol, Jerman, Rusia, dan Itali. Hasilnya adalah seperti berikut:

Selain itu, perbandingan perbendaraan bahasa Ido dengan keenam-enam bahasa sumber itu menunjukkan persamaan yang berikut:

Ini adalah tekal dengan fakta bahawa bahasa Ido kekadang disalah anggap sebagai bahasa Perancis, Itali atau Sepanyol pada pandang pertama. Perbandingan perbendaharaan kata dengan enam buah bahasa tersebut adalah seperti berikut:

Perbendaharaan kata Ido sering dicipta melalui sebilangan awalan dan akhiran rasmi yang menukarkan makna perkataan itu. Ini membenarkan seorang pengguna untuk mencipta perkataan baru daripada perkataan yang sedia ada, dan membenarkan julat ungkapan yang luas tanpa keperluan untuk membelajari perbendaharaan kata yang baru. Beberapa contohnya adalah seperti berikut:

Akhiran diminutif -et-: Domo (rumah) menjadi dometo (kotej), dan libro (buku) menjadi libreto (novelet atau cerpen).

Akhiran pejoratif -ach-: Domo menjadi domacho (kediaman yang kotor dan tidak sempurna), dan libro menjadi libracho (kerja yang kurang bermutu, fiksyen picisan, dll.)

Awalan retro-, membayangkan keterbalikannya: Irar (pergi) menjadi retroirar (berundur, ke belakang) dan venar menjadi retrovenar (kembali).

Secara amnya, perbendaharaan kata yang baru dicipta melalui penganalisisan perkataan dan etimologinya, serta rujukan kepada enam buah bahasa sumber. Jika sepatah perkataan boleh dicipta daripada perbendaharaan kata yang sedia ada, perkataan itu akan digunakan tanpa keperluan untuk mencipta radikal yang baru (umpamanya, wikipedio untuk wikipedia yang terdiri daripada wiki + enciklopedio untuk ensiklopedia), dan jika tidak, perkataan baru akan dicipta. Umpamanya, perkataan alternatoro telah digunakan pada tahun 1926, mungkin disebabkan bahawa lima daripada enam buah bahasa sumbernya menggunakan ortografi yang sama untuk perkataan itu, dan juga kerana perkataan itu cukup panjang untuk mengelakkan sebarang kekeliruan dengan perkataan yang lain dalam perbendaharaan katanya yang sedia ada.

Penerimaan sesuatu perkataan dibuat melalui sepersetujuan, dan selepas itu, perkataan itu diterima secara rasmi oleh kesatuannya. Perhatian juga diambil untuk mengelakkan homonim, jika boleh, dan biasanya, sesuatu perkataan yang baru akan dibincangkan lebih dahulu sebelum diterima. Perkataan asing yang mempunyai makna yang terhad, dan mungkin jarang digunakan dalam kehidupan harian (umpamanya, intifada untuk merujuk kepada pertempuran antara Israel dan Palestin) diambil tanpa sebarang perubahan, dan sering ditulis dengan huruf condong.